Supernatural

***Supernatural*** er bandarískur sjónvarpsþáttur sem fjallar um tvo bræður sem ferðast um Bandaríkin í þeim tilgangi að berjast og leita uppi yfirnáttúrulega djöfla, yfirnáttúrulega drauga og önnur yfirnáttúruleg fyrirbæri. Höfundurinn að þættinum er Eric Kripke.

Alls hafa tíu þáttaraðir verið gerðar. Ellefta þáttaröðin af Supernatural var frumsýnd 7. október, 2015 í Bandaríkjunum.  

Þann 11. mars 2016, tilkynnti CW sjónvarpsstöðin að Supernatural hefði verið endurnýjaður fyrir tólftu þáttaröðinni. 

## Framleiðsla
### Framleiðendur
Supernatural er framleitt af Warner Bros. Television Production Inc., í samstarfi við Wonderland Sound and Vision. Eric Kripke hefur verið framleiðslustjóri frá byrjun en með honum hafa verið McG, Robert Singer, Kim Manners, Phil Sgriccia, Sera Gamble, Jeremy Carver, John Shiban, Ben Edlund og Adam Glass. 

Kim Manners lést úr lungnakrabbameini árið 2009 þegar tökur á seríu 4 stóðu yfir. 

### Hugmynd og þróun
Kripke hafði verið að vinna með hugmyndina að **Supernatural** í um það bil tíu ár en hann var mikill áhugamaður um þjóðsagnir og þjóðsagnakenndar verur síðan hann var barn. Kripke hafði hugsað sér í byrjun söguþráð um blaðamann sem rannsakaði yfirnáttúrulegar verur og skrifaði um þær. Reyndi hann í nokkur ár að koma hugmyndinni á framfæri sem seríu en hafði einnig hugsað sér að gera kvikmynd um efnið.   

Kripke hafði unnið sem handritshöfundur að sjónvarpsþættinum **Tarzan** fyrir WB sjónvarpstöðina. Var honum boðið tækifæri að koma með hugmyndir að nýju þáttum og notaði hann tækifærið að kynna **Supernatural**. WB stöðin töldu hugmyndina um blaðamanninn ekki nógu góða, kom hann því í staðinn með hugmyndina að aðalpersónurnar væru bræður.  Ákvað hann að bræðurnir myndu vera frá Lawrence, Kansas, vegna nálægðar hans við Stull kirkjugarðinn sem er þekktur fyrir þjóðsagnakenndar verur.

Þátturinn fór í gegnum nokkur breytingarskeið áður en loka útgáfan varð að veruleika. Til að byrja með áttu bræðurnir að hafa verið aldnir upp af ættingjum í stað föður þeirra, Jessica átti að vera djöfull, Sam haldið að Dean væri raðmorðingi sem dræpi síðan föður þeirra og að faðir þeirra myndi deyja í stað Jessicu.   Samkvæmt Kripke, átti þátturinn upprunalega að vera vikulegar sögur af skrímslum þar sem Sam og Dean voru í aukahlutverki, svona nokkurn veginn vikulegar hryllingsmyndir.  En eftir aðeins nokkra þætti, tóku Kripke og Robert Singer eftir því hversu vel Jared Padalecki og Jensen Ackles náðu vel saman. Ákváðu þeir að breyta sögunni þannig að hún væri meira um bræðurna sjálfa en skrímslin, þannig að hver þáttur er unninn í kringum bræðurna og hvaða skrímsli þeir eru að leita að hverju sinni.

Kripke skipulagði söguþráðinn aðeins fyrir fimm þáttaraðir, en vegna aukinna áhorfa í seríum fjögur og fimm, sóttist CW sjónvarpsstöðin eftir seríu 6. Kripke staðfesti að hann myndi ekki snúa aftur sem yfirhöfundur, en hann myndi vera sérstakur ráðgjafi sem og framleiðslustjóri, en láta Sera Gamble taka yfir sem yfirhöfund. 

Tilkynnt var 3. maí 2012 að yfirhöfundurinn Sera Gamble myndi stíga til hliðar og í hennar stað kæmu Jeremy Carver og Robert Singer.

### Tónlist
Þátturinn notar tónlistarþema sem hefur verið skrifað af Christopher Lennertz og Jay Gruska. Skiptast þeir á að skrifa tónlistina í þáttunum og þau þema sem henta hverri persónu eða senu hverju sinni. Þrátt fyrir að tónlist þeirra er svipuð þegar kemur að bræðrunum, þá er ný tónlist skrifuð í þriðja hverjum þætti.

Ein af megin ákvörðunum Eric Kripke við gerð þáttarins var sú að í hverjum þætti myndi klassísk rokktónlist vera spiluð. Ástæðan var sú að hann vildi ekki þá *lélegu* tónlist sem sjónvarpsstöðin var þekkt fyrir í öðrum þáttum sem hún sýndi. En Kripke hótaði að hætta myndi sjónvarpstöðin ekki verða við óskum hans. 

Dean er látinn vera mikill aðdáandi klassískrar rokktónlistar og þunga rokks sem hann hlustar á kassettum í bílnum. Eru lögin oft notuð í tengslum við ákveðnar senur og þætti. Auk þess nota bræðurnir nöfn margra söngvara sem dulnefni í þáttunum.

Spilað hefur verið lög eftir hljómsveitir á borð við Blue Öyster Cult, Bad Company, Stevie Ray Vaughan, Rush, Triumph og AC/DC. 

Lagið **Carry On Wayward Son** eftir hljómsveitina **Kansas** hefur alltaf verið spilað í byrjun hvers loka þættar í öllum þáttaröðunum fyrir utan þá fyrstu.

### Tökustaðir
Þó að fyrsti þátturinn hafi verið tekinn upp í Kaliforníu, fara aðalupptökurnar fram í Vancouver, Kanada en eftirvinnslan fer fram í Kaliforníu. 

Upptökur stoppuðu í desember 2007, eftir aðeins tólf þætti vegna verkfall handritshöfunda árið 2007-2008. Upprunalega átti að taka upp 22 þætti en vegna verkfallsins var serían stytt niður í 16 þætti, með fjóra seinustu þættina tekna upp í apríl og maí 2008.

### Söguþráður
Supernatural segir frá bæðrunum **Sam Winchester** (Jared Padalecki) og **Dean Winchester** (Jensen Ackles), sem berjast við yfirnáttúrulegar verur sem óyfirnáttúrulegt (þ.e.a.s. venjulegt) fólk heldur að sé ekki til. Bræðurnir misstu móður sína í yfirnáttúrulegum bruna, sem orsakaður var af yfirnáttúrulegum öflum, þegar Sam var 6 mánaða og Dean 4 ára. Eftir yfirnáttúrulega lát móður þeirra helgaði faðir þeirra John Winchester (Jeffrey Dean Morgan) líf sitt og þeirra í að elta uppi þann yfirnáttúrulega fjanda sem drap konu hans í leit að yfirnáttúrulegum hefndum. Bræðurnir ólust upp á ferðalaginu með föður þeirra, þar sem þeir lærðu að berjast við þessi yfirnáttúrulegu öfl. Mikið af yfirnáttúrulegum söguþráðunum eru byggðir á yfirnáttúrulegum bandarískum þjóðsagnarpersónum á borð við yfirnáttúrulegar vampírur, yfirnáttúrulega djöfla, yfirnáttúrulega varúlfa og yfirnáttúrulega drauga.

## Þáttaraðir
### Fyrsta þáttaröð

Fyrsta þáttaröðin hefst þegar **Dean** dúkkar allt í einu upp í íbúð **Sam** í Stanford-háskóla. Þar leggur hann áherslu á að faðir þeirra hafi horfið í miðri veiðiferð og þarf aðstoð Sams í leit sinni að honum. Til að byrja með er Sam mjög tregur til þess að hjálpa Dean en á endanum samþykkir hann að hjálpa Dean með því skilyrði að þetta sé eina skiptið. Á meðan þeir eru að leita að föður þeirra þá er Jess, kærasta Sam, drepin af sömu öflum og drap móður þeirra. Eftir lát hennar verður Sam ákveðnari í að finna það sem drap hana og leita hefnda. Bæði Sam og Dean fara á veiðarnar um Bandaríkin endilöng í leit sinni að vísbendingum hvar faðir þeirra gæti verið.

### Önnur þáttaröð

Meginsagan fjallar um leit bræðranna að **Guleygða Djölfinum** og hvaða plön djöfullinn hafði í huga fyrir Sam. Nóttina sem móðir þeirra dó smitaðist Sam af djöflablóði, sem gerir það að verkum að hann hefur dulræna hæfileika. Svo virðist sem djöfullinn gerði það sama við önnur börn, sem bræðurnir kynnast í gegnum seríuna. Einnig kynnast þeir nýjum bandamönnum: **Ellen**, **Jo** og **Ash** sem hjálpa þeim af og til eins og **Bobby**, sem er gamall vinur föðurs þeirra. Endi seríunnar skiptist í tvo hluta: í fyrri hlutanum hefur djöfullinn safnað saman þessum einstöku krökkum saman í yfirgefnu bæ. Þar eiga þau að berjast til dauða þangað til eitt þeirra stendur eftir. Sam er drepinn af þeim eina sem eftir stendur og deyr í örmum Deans. Dean sem getur ekki staðið dauða Sam, ákveður að selja sál sína fyrir líf Sams og fær aðeins eitt ár til þess að kveðja Sam áður en hann fer til helvítis.

### Þriðja þáttaröð

Meginsagan liggur í kringum bræðurna þá sérstaklega Sam sem reynir allt sem hann getur að bjarga Dean frá því að fara til helvítis. Á leiðinni kynnast þeir djöfli sem kallast **Ruby**, sem hefur mikinn áhuga á Sam og segist geta hjálpað honum að bjarga Dean. Einnig kynnast þeir **Belu Talbot** sem *safnar* og selur dulræna hluti og er mikill þyrnir í augum þeirra. Á endanum ná bræðurnir að finna djöfulinn sem heldur samningi Deans, sem heitir **Lilith**. Hvorki Sam né Ruby ná að bjarga Dean áður en hann er sendur til helvítis.

### Fjórða þáttaröð

Meginsagan fjallar um baráttu bræðranna við **Lilith** og áætlanir hennar að leysa **Lúsífer** úr helvíti. Dean rís upp úr helvíti eftir að hafa verið bjargaður af englinum **Castiel** samkvæmt fyrirskipun Guðs. Sam hefur öðlast meiri hæfileika með aðstoð Ruby þá fjóra mánuði sem Dean var dáinn. Svo virðist sem Dean var lífgaður við til þess að stoppa áætlun Liliths í að rjúfa þau 66 innsigli sem þarf til þess að leysa **Lúsífer** úr helvíti. Í lokaþættinum drepur Sam, Lilith, en morð hennar er loka innsiglið. Svo virðist sem englarnir vildu að innsiglin yrðu rofin, þar sem þeir telja að Dean getur unnið Lúsifer og boðað komu paradísar til jarðar. Einnig kemur í ljós að Ruby hafi notað Sam allan tíma en er síðan drepin af Dean. Þar sem Sam drap Lilith og rauf á endanum seinasta innsiglið, þá er Lúsífer loksins laus úr helvíti.

### Fimmta þáttaröð

Meginsagan fjallar um baráttu bræðranna við **Lúsífer** og komandi heimsendi. Gengum seríuna berjast bræðurnir bæði við djöfla og engla, til þess að komast undan því að verða "mannsform" fyrir **Michael** og **Lúsifer**. Eiga þeir erfitt með að vinna Lúsifer, en þeir ná að vinna hina fjóra hestamenn heimsendsins, sem geyma hringana sem geta sent Lúsifer aftur til helvítis.  

Hinn yfirvofandi heimsendir sendir Dean, Sam, Castiel og Bobby í mikið tilfinningastríð gegn sjálfum sér og hvor öðrum. En með stuðningi frá hvor öðrum ná þeir að endalokum í stríði sínu gegn Lúsifer.

### Sjötta þáttaröð

Meginsagan er leit bræðranna að sálu Sams og stríð þeirra gegn **Crowley** og **Eve** (móður allra skrímsla). Ár hefur liðið síðan Sam fór til helvítis en þann tíma hefur Dean lifað hamingjusömu lífi með Lísu og Ben. Sam snýr aftur og Dean kynnist nýjum armi af Campbell fjölskyldunni ásamt afa þeirra Samuel. Á sama tíma reynir Castiel að koma á friði í himnaríki.

### Sjöunda þáttaröð

Meginsagan fjallar um baráttu bræðranna gegn **Leviathans** og yfirmanni þeirra **Dick Roman**. Castiel lýsir því yfir að hann sé guð en kemst fljótlega að því að sálirnar inní honum eru farnar að taka toll á líkama hans. Bræðurnir, Castiel og Bobby reyna að loka öllum sálunum aftur inn í **Purgatory** sem tekst fyrir utan **Leviathans** sem eru elstu skrímsli sem til eru í heiminum. **Leviathans** taka yfir Castiel áður en þau drepa hann og hverfa síðan. 

Einnig er fylgst með baráttu Sams við ofsóknir **Lúsifers** og það tilfinningastríð sem bræðurnir fara í gegnum vegna andláts Bobbys.

### Áttunda þáttaröð

Meginsagan fjallar um leit bræðranna að leiðum til að loka hliðum **Helvítis** fyrir full og allt. Ár er liðið síðan Dean og Castiel hurfu en Dean snýr aftur til jarðar frá **Purgatory** án Castiels. Flutti hann með sér í líkama sínum sál vampírunnar Benny sem hann kynntist í Purgatory. Dean kemst að því að árið sem hann var í burtu hætti Sam að veiða og byrjaði í sambandi með dýralækninum Amelia.

### Níunda þáttaröð

### Tíunda þáttaröð

## Leikarar

### Aðalpersónur
* Jensen Ackles sem Dean Winchester
* Jared Padalecki sem Sam Winchester

#### Aðrar útgáfur af aðalpersónunum
* Colin Ford sem ungur Sam Winchester (3-5,7 og 11 þáttaröð)
* Dylan Everett sem ungur Dean Winchester (9-11 þáttaröð)
* Dylan Kingwell sem ungur Sam Winchester (11 þáttaröð)
* Hunter Dillon sem ungur Sam Winchester (9 þáttaröð)
* Nicolai Guistra sem ungur Dean Winchester (5 og 7 þáttaröð)
* Nathan Smith sem ungur Sam Winchester (5 þáttaröð)
* Chad Everett sem gamall Dean Winchester (5 þáttaröð)
* Brock Kelly sem ungur Dean Winchester (4 þáttaröð)
* Ridge Canipe sem ungur Dean Winchester (1 og 3 þáttaröð)
* Hunter Brochu sem ungur Dean Winchester (1 þáttaröð)
* Alex Ferris sem ungur Sam Winchester (1 þáttaröð)

#### Fjölskylda
* Jeffrey Dean Morgan sem John Winchester 
* Matt Cohen sem ungur John Winchester (4-5, 11 þáttaröð)
* Samantha Smith sem Mary Winchester
* Amy Gumenick sem ung Mary Winchester (4-5 þáttaröð)
* Mitch Pileggi sem Samuel Campbell (4 og 6 þáttaröð)
* Gil McKinney sem Henry Winchester (8-9 þáttaröð)
* Jim Beaver sem Bobby Singer
* Jake Abel sem Adam Milligan (4- 5 þáttaröð)
* Liane Balaban sem Amelia Richardson (8 þáttaröð)
* Adrianne Palicki sem Jessica Moore (1-2 og 5 þáttaröð)
* Cindy Sampson sem Lisa Braeden (3,5-6 þáttaröð)
* Nicholas Elia sem Ben Braeden (3 og 6 þáttaröð)

#### Yfirvöld
* Kim Rhodes sem Fógetinn Jodie Mills (5-11 þáttaröð)
* Briana Buckmaster sem Fógetinn Donna Hanscum (9-11 þáttaröð)
* Charles Malik Whitfield sem FBI alríkisfulltrúinn Victor Henricksen (2-4 þáttaröð)

#### Veiðimenn og vinir
* Kathryn Love Newton og Sydney Imbeau sem Claire Novak (4, 10-11 þáttaröð)
* Katherine Ramdeen sem Alex Jones (9 og 11 þáttaröð)
* Steven Williams sem Rufus Turner (3,5-6, 11 þáttaröð)
* Felicia Day sem Charlie Bradbury (7-10 þáttaröð)
* Lauren Tom og Khaira Ledeyo sem Linda Tran (7-10 þáttaröð)
* Rob Benedict sem Chuck Shurley (4-5, 10 þáttaröð)
* Osric Chau sem Kevin Tran (7-9 þáttaröð)
* DJ Qualls sem Garth Fitzgerald IV (7-9 þáttaröð)

* A.J. Buckley sem Ed Zeddmore (1, 3-4 og 9 þáttaröð)
* Travis Wester sem Harry Spangler (1, 3-4 og 9 þáttaröð)
* Madison McLaughlin sem Krissy Chambers (7-8 þáttaröð)
* Emily Perkins sem Becky Rosen (5 og 7 þáttaröð)
* Alona Tal sem Jo Harvelle (2,5 og 7 þáttaröð) 
* Samantha Ferris sem Ellen Harvelle (2, 5-6 þáttaröð)
* Chad Lindberg sem Ash (2 og 5 þáttaröð)
* Traci Dinwiddie sem Pamela Barnes (4-5 þáttaröð)
* Lauren Cohan sem Bela Talbot (3 þáttaröð)
* Sterling K. Brown sem Gordon Walker (2-3 þáttaröð)

#### Englar
* Misha Collins sem Castiel (4-11 þáttaröð)
* Curtis Armstrong sem Metatron (8-11 þáttaröð)
* Erica Carroll og Lee Madjoub sem Hannah (9-11 þáttaröð)
* Mark Pellegrino sem Lúsífer (5, 7 og 11 þáttaröð)
* Julian Richings sem Dauðinn (5-7 og 9-10 þáttaröð)
* Amanda Tapping sem Naomi (8 þáttaröð)
* Richard Speight Jr. sem The Trickster/Gabríel (2-3, 5 og 9 þáttaröð) 
* Sebastian Roché sem Balthazar (6 þáttaröð)
* Demore Barnes sem Raphael (5-6 þáttaröð)
* Kurt Fuller sem Zachariah (4-5 þáttaröð)
* Julie McNiven sem Anna Milton (4-5 þáttaröð)
* Robert Wisdom sem Uriel (4 þáttaröð)

#### Yfirnáttúrulegar verur
* Mark Sheppard sem Crowley (5-11 þáttaröð)
* Ruth Connell sem Rowena (10-11 þáttaröð)
* Emily Swallow, Gracyn Shinyei, Yasmeene Lily-elle Ball og Samantha Isler sem Amara (11 þáttaröð)
* Timothy Omundson sem Cain (9-10 þáttaröð)
* Alaina Huffman sem Abaddon (8-9 þáttaröð)
* Ty Olsson sem Benny Lafitte (8 og 10 þáttaröð)
* Rachel Miner sem Meg (5-8 þáttaröð)
* James Patrick Stuart sem Richard 'Dick' Roman (7 þáttaröð)
* Genevieve Cortese sem Ruby (4 og 6 þáttaröð)
* Fredric Lehne sem Azazel (1-2, 4 og 6 þáttaröð)
* Rachel Pattee, Sierra McCormick og Katherine Boecher sem Lilith (3-4 þáttaröð)
* Nicki Lynn Aycox sem Meg Masters (1 og 4 þáttaröð) 
* Christopher Heyerdahl, Mark Rolston og Andrew Wheeler sem Alastair (4 þáttaröð)
* Katie Cassidy sem Ruby (3 þáttaröð)

## Aðrir þættir tengdir þættinum
### Impala bíllinn
Í gegnum þáttaraðirnar keyrir Dean um á 1967 Chevrolet Impala sem hann kallar **Baby**. Bílinn fékk hann frá föður sínum og er mikilvægasta eign hans. Leikarinn Jensen sem leikur Dean telur að bíllinn sé *lífgjafi* og *griðarstaður* Deans.  Bíllinn er mjög mikilvægur enda eina farartæki bræðranna. Í fyrsta þættinum kemur fram að í skottinu má finna mismunandi vopn og uppýsingar sem bræðurnir nota við veiðarnar.

John Winchester keypti bílinn árið 1973 eftir að Dean sannfærði hann um að bíllinn væri betri en 1968 VW sendibíll, í þættinum *In the Beginnig*. Uppruni bílsins er frekar skoðaður í loka þætti fimmtu þáttaraðarinnar *Swan Song*, þar sem farið er yfir sögu hans frá því hann var byggður og til dagsins sem þátturinn á að gerast. Samkvæmt Chuck Shurley hafa bræðurnir gert bílinn að sinni eign, m.a. sem börn þar sem Sam setur hermann í öskubakkann eða þegar Dean setur kubba í viftugatið ásamt því að rista nöfn sín í bílinn. Að auki bendir Chuck á, að á meðan bræðurnir hafa bílinn þá telja þeir sig ekki vera heimilislausa.

Í fyrstu tveim þáttaröðunum hefur bíllinn bílnúmerið *KAZ 2Y5*, sem er tilvitnun í Kansas (sem er heimafylki bræðranna) og 2005 fyrir árið sem þátturinn var frumsýndur. En í þættinum *What Is and What Should Never Be* þá er komin ný bílplata með númerið *CNK 80Q3*, er það vegna þess að bræðurnir eru að flýja undan Alríkislögreglunni.

Í sjöundu þáttaröðinni, þurftu bræðurnir að skipta um bíl eftir að tveir *Leviathans* í líki bræðranna gerast morðóðir um endilangt landið í bíl sem líkist Impala bílnum. Í staðinn þurftu þeir að nota ýmsar gerðir bíla sem Dean var aldrei sáttur með. Bræðurnir byrja að nota bílinn aftur í enda þáttaraðarinnar þegar þeir ráðast á Disk Roman og halda því áfram í byrjun þeirri áttundu.

### Singer Salvage Yard
Bílagarður í eigu Bobbys Singer en garðurinn er staðsettur í Sioux Falls, Suður Dakóta og er nokkra ferkílómetra stór þar sem bílhræ liggja um ásamt húsi Bobbys og viðgerðarskúrum. 

Bobby er alinn upp í húsinu sem er á þremur hæðum og er húsið yfirfullt af bókum og ýmsum hlutum sem hægt er nota við rannóknir. Í þættinum *Death´s Door* í sjöundu þáttaröðinni kemur fram að bæði Bobby og móðir hans höfðu lifað við ofbeldi af hálfu föður hans. Fram kemur einnig í þættinum að Bobby skaut föður sinn til bana þegar hann var ungur og gróf hann bakvið vinnuskúrinn.

Í þættinum *Are you there God? It's me, Dean Winchester* í fjórðu þáttaröðinni komast bræðurnir að því að Bobby hafi byggt  **öryggisherbergi** í kjallara hússins. Herbergið er búið til úr járni sem er þakið salti, ásamt ýmsum varnargildrum sem koma í veg fyrir að yfirnáttúrulegar verur geta komist inn eða sloppið út. Herbergið er nokkrum sinnum notað í fjórðu þáttaröðinni. 

Í þættinum *Hello, Cruel World* í sjöundu þáttaröðinni er húsið brennt til grunna af Edgar sem er **Leviathan**. Bræðurnir koma að brunarústunum og telja að Bobby sé látinn en komast þeir síðan að því að hann er á lífi síðar í þættinum. Síðan þá hefur garðurinn verið lítið notaður af bræðrunum.

### Vandræði með yfirvöldin
Þar sem Dean og Sam fá ekki borgað fyrir veiðarnar, vinna þeir sér inn pening með kreditkorta-fölsunum, pókerspili og billjardsvindli. Enn fremur hafa rannsóknir þeirrar oft sett þá öfugumegin við lögin, þar sem þeir hafa vanhelgað grafir, villað á sér heimildir sem fulltrúar ýmissa opinbera starfsmanna, ásamt inbrotum. Þeir hafa verið rannsakaðir um morð og bankarán, ásamt því að vera eftirlýstir af ýmsum lögregluembættum en aðallega af Alríkislögreglunni Þar sem þeir eru eftirlýstir hafa þeir notast við dulnefni, sem oftast eru nöfn tónlistarmanna. 

Í þættinum *Jus in Bello* í þriðju þáttaröð eru Sam og Dean taldir vera dauðir eftir sprengingu í skrifstofu og fangelsi sýslumannsins í Monument-sýslu í Colorado. Náðu bræðurnir að halda sig frá varðanalögum þangað til í sjöndu þáttaröðinni þegar *Leviathan* klónuðu bræðurna. Klónar þeirra skildu eftir sig blóðug drifna slóð um  Bandaríkin í von sinni að bræðurnir kæmu úr felum. Sam og Dean eru handteknir af lögreglunni í Iowa þar sem þeir börðust við *Hook Man* í fyrstu þáttaröðinni. *Leviathans* klónarnir reyna að drepa bræðurna en þeir ná að drepa klónanna. Fótgetinn, sem hafði orðið vitni að árásum klónanna, hjálpar bræðrunum með því að láta sem þeir hafi látið lífið. Verða bræðurnir að skilja við Impala bílinn og notast við stolna bíla, ásamt því að taka upp ný dulnefni.

Í byrjun áttundu þáttatöðinni geta þeir farið að notast við bílinn aftur og þau ýmsu dulnefni sem þeir höfðu notast við áður þar sem *Leviathans* voru dauð.

### Hnífur Rubys
Í þriðju þáttaröðinni komast bræðurnir í kynni við djöfulinn Ruby. Hefur hún að geyma forlátan hníf sem hefur þann eiginleika að geta drepið alla djöfla. Grip hnífsins er gert úr elgshorni og finna má leturgröft báðum megin á gripinu. Í áttundu þáttaröðinni kemur fram að hnífurinn er forn djöflahnífur af kúrdneskum uppruna. Hnífurinn hefur ekki virkað á Alastair, Abbadon og Cain né engla. Hafa bræðurnir notast við hnífinn síðan í enda fjórðu þáttaraðar.

### Colt-sexhleypan

Colt sexhleypan var smíðuðu af Samuel Colt kringum 1835, en hann var yfirnáttúrulegur veiðimaður. Að auki bjó Colt til þrettán byssukúlur sem voru hannaðar sérstaklega fyrir byssuna og höfðu yfirnáttúrulega hæfileika. Samkvæmt þjóðsögunni getur allt sem er skotið úr byssunni drepið allt sem er yfirnáttúrulegt sem annað getur ekki gert. Byssan er líka lykillinn að **Hliðinu til Helvítis** sem er staðsett í Wyoming og var sett upp af Colt sjálfum. 

Bræðurnir ásamt föður þeirra komast fyrst í kynni við byssuna þegar þeir rannsaka dauða veiðimannsins Daniel Elkins. Sex byssukúlur höfðu verið notaðar áður en hún lenti hjá Elkins. Byssan hafði verið tekin af vampírum sem höfðu drepið hann, sem eru síðan drepnar af feðgunum og John tekur byssuna í þeim tilgangi að drepa Azazel. 

Í fyrsta þætti annarrar þáttaraðar gerir John skipti við Azazel, byssuna og líf hans í staðinn fyrir líf Deans. Í lok annarrar þáttaraðar notar Dean byssuna til að drepa Azazel og eftir það er haldið að byssan sé ónýt. En með hjálp Ruby nær Bobby að gera við hana og búa til nýjar byssukúlur. Þegar líður á þriðju þáttaröð stelur Bella byssunni og gefur hana Lilith til þess að komast undan samningi sem hún hafði gert við hana tíu árum áður. Í fimmtu þáttaröðinni lætur Becky bræðurna vita að djöfullinn Crowley er með byssuna, sem hann lætur þá fá í staðinn fyrir að drepa Lúsifer. Seinna meir lætur Lúsifer þá vita að aðeins fimm hlutir geta drepið hann og byssan er ekki hluti af því. 

Byssan sést aftur í sjöttu þáttaröðinni þegar bræðurnir ferðast til ársins 1861, þar sem þeir hitta sjálfan Samuel Colt. Dean týnir byssunni sem lendir í hlut bareigandans Elkins sem var forfaðir Daniel Elkins, sem átti byssuna til að byrja með.

Á sexhleypunni má finna latneska áletrið *Non timebo mala* sem þýðir *Ég óttast ekkert illt*. Einnig má finna *fimm hyrnda stjörnu* og töluna *þrettán* sem tengist byssukúlunum. 

### ''Orð Guðs'' töflurnar
Samkvæmt sögunni voru **Orð Guðs** skrifuð niður á töflur þegar Guð skapaði alheiminn, áttu þær að vera til verndar mannkyninu. Töflurnar voru skrifaðar af englinum Metatron sem hvarf eftir að skrifunum lauk. Til þessa hafa aðeins þrjár töflur fundist: **Leviathan**, **Djöfla** og **Engla**. Samkvæmt Castiel ef **Orð Guðs** eru gerð opinská þá vaknar spámaður til lífsins.   

#### Leviathan taflan
Bræðurnir komast í kynni við **Leviathan** töfluna í þættinum *The Girl with the Dungeons and Dragons Tattoo* í sjöundu þáttaröðinni. Þegar þeir stela mikilvægum pakka frá Dick Roman. Í pakkanum finna þeir grjóthnullung sem þeir brjóta upp og í ljós kemur taflan. Á samatíma og þeir losa töfluna úr grjótinu vaknar spámaðurinn til lífsins í formi Kevin Tran og Castiel losnar úr andlegu prísund sinni. Taflan inniheldur upplýsingar hvernig hægt er að senda *Leviathan* skrímslin aftur til Purgatory. Til þess að það sé hægt þurfa bræðurnir blóð frá: föllnum engli, yfirmanni fallandi mannkyns og föður fallandi skrímsla. Að auki þurfa þeir bein *réttlátrar manneskju*. Nota bræðurnir þessar upplýsingar til þess að búa til vopn svo þeir geti drepið Dick Roman í enda sjöundu þáttaraðarinnar. 

#### Djöfla taflan
Í byrjun áttundu þáttraðarinnar hitta bræðurnir Kevin eftir að hann hafði komist undan Crowley nokkrum mánuðum áður. Samkvæmt Kevin átti hann að þýða *Djöflatöflu* sem Crowley hafði í höndum sér en hann náði að flýja með töfluna áður en hann þýddi alla töfluna. Á töflunni er að finna upplýsingar hvernig hægt er að opna hliðið til Helvítis, búa til djöflasprengjur en einnig hvernig hægt er að loka hliðinu til Helvítis fyrir fullt og allt. Til þess að hægt sé að loka hliðinu til Helvítis þarf að ljúka við þrjár þrautir: drepa hund frá helvíti, bjarga saklausri sálu frá helvíti og lækna djöful. Nota bræðurnir þessar upplýsingar til þess að vinna stríðið gegn Crowley. 

Í þættinum *A Little Slice of Kevin* koma fram frekari upplýsingar um hvað stendur á töflunni þegar Kevin þýðir hana. Meðal annars er stutt orðsending frá Metratron sem kemur inn á að til eru fleiri töflur en þær sem hafa þegar fundist.  

Í þættinum *The Hunter Games* í tíundu þáttaröðinni, telur Castiel að kannski sé að finna upplýsingar um hvernig hægt er að losna við **Merki Cains** á töflunni. Hann og Sam snúa sér til Metatron til að athuga hvort hann geti hjálpað þeim. Nær Metatron að flýja með töfluna í þættinum *Book of the Damned* eftir að hafa platað Castiel.

#### Engla taflan
Englatafla er fyrst nefnd í þættinum *Torn and Frayed* í áttundu þáttaröðinni, eftir að Crowley hafði pyntað engilinn Samandriel og komist yfir mikilvæg engla leyndarmál. Með því hefst leit Crowleys að töflunni. Í þættinum *Goodbye Stranger* rekast Castiel, bræðurnir og Crowley á í leit sinni að töflunni, sem má finna í hvelfingu Lúsifers. Notast þeir við upplýsingar frá djölfinum Meg Masters. Castiel og bræðurnir ná að finna töfluna á undan Crowley. Þátturinn endar með því að Castiel flýr með töfluna.

Í þættinum *Clip Show* ákveður Metatron að snúa sér til Castiel með þá hugmynd að loka hliðunum til Himnaríkis en til þess þarf Castiel að ljúka við ákveðnar þrautir fyrst. Sú fyrsta er að drepa afkvæmi engils og manneskju sem Castiel gerir með trega. Í þættinum *Sacrifice* komast bræðurnir að því hvað þeir eru að gera, ákveður Dean að aðstoða Castiel en lætur Kevin þýða töfluna svo hægt sé að vita seinustu þrautirnar. Önnur þrautin er fá boga frá Kúpid sem þeir ljúka en á samatíma hringir Kevin í þá með upplýsingar. Fann hann upplýsingar um hvernig hægt er að loka hliðunum til Himnaríkis en segist ekkert hafa lesið um þær þrautir sem Castiel hefur gert. Naomi kemur og varar þá við að Metatron er ekki að reyna að loka hliðunum heldur að vísa englunum burt úr himnaríki, sem hann staðfestir við Castiel þegar hann rænir honum. Metatron var aðeins að nota Castiel í þeim tilgangi að geta tekið yfir Himnaríki og rekið englana í burtu. 
  
Bræðurnir ná yfirráðum yfir bæði Engla-og Djöfla töflunni þegar þeir plata Crowley. Kevin reynir að nota Englatöfluna til að finna lausn á brögðum Metatrons. Engillinn Gadreel drepur Kevin og stelur töflunum í þættinum *Holy Terror* í níundu þáttaröðinni og lætur Metratron fá þær. Metatron notfærir sér krafta englatöflunar sem gefur honum Guðslegan kraft og ósýnileika. Í þættinum *Do You Believe in Miracles?* nær Castiel að komast inn í Himnaríki og brjóta englatöfluna og þar með krafta Metarons. Þar sem enginn spámaður er til þá er ekki hægt að gera við töfluna.

### ''Merki Cains'' og Fyrsti hnífurinn
**Fyrsti Hnífurinn** er fyrst nefndur í þættinum *First Born* í níundu þáttaröðinni, þegar Crowley biður Dean um aðstoð varðandi Abaddon. Hnífurinn er það eina sem hægt er að drepa Riddara Helvítis. Svo hægt sé að nota hnífinn, þarf sá sem notar hann að hafa **Merki Cains**, illvígt merki sem var gefið Cain af Lúsifer fyrir að hafa drepið Abel. Í leit sinni að hnífnum enda þeir á búgarði þar sem sjálfur Cain býr. Eftir nokkuð málþóf og bardaga milli Dean og djölfa, ákveður Cain að gefa Dean *Merki Cains* þar sem hann hafði sannað sig til að bera merkið. 

Í þættinum *Blade Runners* komast bræðurnir og Crowley að því að hnífurinn er í höndum gamals útsendara **Men of Letters** reglunnar að nafni Magnus. Magnus tekur Dean sem fanga í þeim tilgangi að stjórna honum og hnífnum. Dean nær að losa sig úr prísundinni og drepur Magnus með hnífnum. Við notkunina á hnífnum finnur Dean fyrir krafti merkisins þegar hann verður aðhylltari meira ofbeldi en vanalega ásamt því að vera kraftmeiri. Crowley geymir hnífinn þangað til Abaddon er fundin. Reynir hún að laða bræðurnar í gildru en Dean nær að yfirbuga og drepa hana. Dean finnst hann vera rólegri þegar hann er með hnífinn í höndum sér, Crowley bendir á að merkið mun láta hann vilja drepa oftar og mun drepa hann ef hann stoppar að drepa. Cain gat lifað með merkið þar sem hann var djöfull en merkið er ekki hannað þannig að mannsekja getur lifað með því.  Þátturinn *Do You Believe in Miracles?* endar á því að Crowley vekur Dean til lífsins með hnífnum og Dean vaknar upp í formi djöfuls og Riddara Helvítis.

Í þáttunum *Black*, *Reichenbach* og *Soul Survivor* í tíundu þáttaröðinni reynir Sam að finna Dean. Þegar hann uppgvötar hvað Crowley gerði, reynir hann að gera samning við hann svo hægt sé að hafa hemil á Dean. Í fyrstu neitar Crowley en þegar hann sér hvernig merkið fer illa með Dean þá snýr hann sér að Sam. Hann heldur hnífnum en Sam fær Dean. Með aðstoð Castiels ná þeir að breyta Dean aftur í manneskju en hann hefur enn merkið á sér sem hefur afleiðingar. Mest alla tíundu þáttaröðina reyna bræðurnir að finna leið til að losna við merkið en lenda á hver annari blindgötu eftir að hafa spurt Metatron og Cain sjálfan sem Dean drepur síðan. En Charlie finnur bókina *Book of the Damned* sem er gömul galdrabók sem inniheldur ýmsa galdra. Með aðstoð Rowenu og Charlie reyna Sam og Castiel án vitundar Dean að þýða bókina og finna galdur sem virkar. 

Í lokaþætti tíundu þáttaraðarinnar *Brother´s Keeper*, ákveður Dean að leita til sjáfs Dauðans um hjálp. Dauðinn útskýrir fyrir Dean hvað gerist ef hann drepur Dean og hver sé tilgangur merkisins: *Áður en allt líf var til var Myrkrið. Þegar Guð og erkienglarnir náðu að yfirbuga myrkrið var það lokað inni í Merkinu sem hálfgert fangelsi. Merkið var gefið Lúsifer sem siðspillti hann áður en hann gaf merkið Cain. Ef merkið er tekið án þess að því sé fært á milli tveggja aðila þá losnar Myrkrið úr læðingi*. Dauðinn býður Dean upp á lausn þar sem Dean er sendur til staðar þar sem hann getur ekki meitt fólk. Til þess að það sé hægt verður hann að drepa Sam sem mætir á svæðið. Á samatíma nær Rowena að leysa galdur sem fjarlægir merkið með aðstoð Castiels og Crowleys. Merkið hverfur og við það leysist úr læðingi Myrkrið sjálft. 

### Innsiglin 66
Um 600 innsigli hafa það hlutverk að koma í veg fyrir að **Lúsífer** geti sloppið úr búri sínu í helvíti, en aðeins þarf að rjúfa 66 til þess að hann geti sloppið.
 
Fyrsta innsiglið þarf að vera *réttlátur maður* sem spillir blóði í helvíti. Djöflarnir ætluðu sér að láta John gera það en í staðinn var það Dean. Djöfullinn **Lilith** sá til þess að Dean myndi fara til helvítis þegar hann gerði samninginn í enda annarrar þáttaraðar. Með komu hans í helvíti og ákvörðun hans að pynta sálu þar varð til þess að fyrsta innsiglið rofnaði. Eftir þetta var það auðveldara fyrir Lilith að rjúfa innsiglin. Önnur innsigli sem rofnuðu voru: upprisa vitnanna, upprisa *Samhain*, tíu tegundir sem deyja út í Key West, 15 sjómenn verða blindir í Alaska, kennari drepur 66 nemendur í New York-borg. Seinasta innsiglið var andlát **Liliths** sem var rofið af Sam sjálfum þegar hann drepur hana í lokaþætti fjórðu þáttaraðar með aðstoð Rubys.

### Harvelle´s Roadhouse
Roadhouse barinn kemur fyrst fram í annarri þáttaröðinni og er rekinn af Ellen og Jo, sem eru mæðgur. Barinn var mikið notaður af öðrum veiðimönnum og bræðrunum. Eiginmaður Ellenar og John voru einu sinni samstarfsaðilar, þangað til það kemur í ljós að John var valdurinn að láti eigimannsins. Bræðurnir kynnast Ellen og Jo mjög vel, ásamt því að þeir kynnast Ash. En Ash er tölvusnillingur sem bjó á barnum og hjálpaði bræðrunum að finna upplýsingar um yfirnáttúruleg öfl.

Í *All Hell Breaks Loose, Part 1* koma Dean og Bobby að staðnum og finna það brunnið til kaldra kola, sem fylgjendur Azazel gerðu. Í *All Hell Breaks Loose, Part 2* kemur í ljós að Ellen er á lífi en allir aðrir sem voru á barnum létust þar á meðal Ash.

Samkvæmt Eric Kripke hataði hann Roadhouse og því var ákveðið að eyðileggja það. Þar sem það virkaði ekki inn í söguþráðinn að hafa heimili þar sem sem aðalpersónurnar ferðast mjög mikið og þurftu ekki heimili.

### Aukaefni
* Heimasíðan „Hellhounds Lair“sem kemur fram í þættinum *Hell House* er raunveruleg heimasíða sem var sett upp á vegu framkvæmdastjóra þáttarins. Heimasíðan „Ghostfacers“ sem er notuð af bræðrunum í *It's a Terrible Life* var einnig sett upp og inniheldur aukaefni af Ghostfacers liðinu.

* Í nokkurn tíma var símanúmar Deans raunverulegt, 1–866–907–3235, þar sem Jensen Ackles las inn skilaboðin: „Þetta er Dean Winchester. Ef þetta er neyðartilvik skildu eftir skilaboð. Ef þetta er vegna 02.11.1983, skildu eftir gps-hnit.“

* Þátturinn *Tall Tales* inniheldur tengil við vikulega tímaritið *Weekly World News*. Bæði prentuð útgáfa og netútgáfa (19. febrúar, 2007), inniheldur einkaviðtal við Sam and Dean ásamt smá sýnishorni af þættinum. Greinin sem er skrifuð af Paul Kupperberg, í henni segist Dean verið áskrifandi að tímaritinu síðan hann var krakki.

## Útgáfa
### Bækur
* **Supernatural** - aðalhandbókin að þættinum:
** *Supernatural: The Official Companion Season 1* eftir Nicholas Knight (25. september, 2007)
** *Supernatural: The Official Companion Season 2* eftir Nicholas Knight (8. apríl, 2008)
** *Supernatural: The Official Companion Season 3* eftir Nicholas Knight (3. mars, 2009)
** *Supernatural: The Official Companion Season 4* eftir Nicholas Knight (31. ágúst, 2010)
** *Supernatural: The Official Companion Season 5* eftir Nicholas Knight (2. nóvember, 2010)
** *Supernatural: The Official Companion Season 6* eftir Nicholas Knight (27. september, 2011)
** *Supernatural: The Official Companion Season 7* eftir Nicholas Knight (30. nóvember, 2012)

* **Supernatural** - handbækur: 
** *The *Supernatural* Book of Monsters, Spirits, Demons and Ghouls* eftir Alexander Irvine .
** *John Winchester’s Journal* eftir Alexander Irvine. 
** *Supernatural: Bobby Singer´s Guide to Hunting* eftir David Reed.

* Supernatural tímaritð var fyrst gefið út 27.nóvember 2007 en seinasta útgáfan var gefin út 17. desember 2013. . Tímarítið innihélt viðtöl bæði við leikara og starfsfólk þáttarins, ásamt ýsmum uppýsingum um þema þáttarins. 

* **Supernatural** - teiknimyndasögur:
** *Supernatural: Origins* eftir Peter Johnson og Matthew Dow Smith  (20. maí, 2008)
** *Supernatural: Rising Son* eftir Peter Johnson, Rebecca Dessertine og Diego Olmos (5. maí, 2009)
** *Supernatural: Beginning´s End* eftir Andrew Dabb, Daniel Loflin og Diego Olmos (14. september 2010)
** *Supernatural: Dogs of Edinburgh* eftir Brian Wood og Grant Bond (29. ágúst 2012)

* **Supernatural**- bækur:
** *Supernatural: Nevermore* eftir Keith R.A. DeCandido (31. júlí, 2007)
** *Supernatural: Witch's Canyon* eftir Jeff Mariotte (30. október, 2007)
** *Supernatural: Bone Key* eftir Keith R.A. DeCandido (26. ágúst, 2008)
** *Supernatural: Heart of the Dragon* eftir Keith R.A. DeCandido (16. febrúar,2010)
** *Supernatural: Unholy Cause* eftir Joe Schreiber(4 maí, 2010)
** *Supernatural: War of the Sons* eftir Rebecca Dessertine (31 ágúst, 2010)
** *Supernatural: One Year Gone* eftir Rebecca Dessertine (24. maí, 2011)
** *Supernatural: Coyote´s Kiss* eftir Christa Faust (12. júlí, 2011)
** *Supernatural: Night Terror* eftir John Passarella (13. september, 2011)
** *Supernatural: Rite of Passage* eftir John Passarella (14. ágúst, 2012)
** *Supernatural: Fresh Meat* eftir Alice Henderson (19. febrúar, 2013)
** *Supernatural: Carved in Flesh* eftir Tim Waggoner (16. apríl, 2013)

### DVD og Blu-Ray

## Verðlaun og tilnefningar
### Acedemy of Science Fiction, Fantasy & Horror Films
* 2014: Tilnefndur sem besta sjónvarpsserían fyrir unglinga.
* 2013: Tilnefndur sem besta sjónvarpsserían.
* 2012: Tilnefndur sem besta sjónvarpsserían.
* 2011: Tilnefndur sem besta sjónvarpsserían.
* 2009: Tilnefndur sem besta sjónvarpsserían.
* 2008: Tilnefndur sem besta sjónvarpsserían.
* 2006: Tilnefndur sem besta sjónvarpsserían.

### Constellation verðlaunin
* 2014: Tilnefnd sem besta leikkona í vísindaskáldskapsseríu fyrir þáttinn *Pac-Man Fever* – Felicia Day.
* 2014: Tilnefndur fyrir bestu tæknilegu framkvæmdir fyrir vísindaskáldskapsþátt-eða kvikmynd fyrir tæknibrellur – Mark Meloche.
* 2014: Tilnefndur fyrir besta handritið fyrir vísindaskáldskapsþátt- eða kvikmynd fyrir þáttinn *Sacrifice* – Jeremy Carver
* 2014: Tilnefndur sem besta vísindaskáldskapsserían. 
* 2013: Tilnefndur sem besta vísindaskáldskapsserían.
* 2013: Tilnefndur sem besta framlag Kanadískar framleiðslu sem vísindaskáldskapsþáttur- eða kvikmynd. 
* 2013: Tilnefndur fyrir bestu tæknilegu framkvæmdir  fyrir  vísindaskáldskapsþátt- eða kvikmynd fyrir tæknibrellur.
* 2013: Tilnefndur fyrir besta handritið fyrir vísindaskáldskapsþátt-eða kvikmynd.
* 2013: Tilnefndur sem besti leikari í vísindaskáldskapsseríu fyrir þáttinn *The Born-Again Identity* – Jared Padalecki.
* 2013: Tilnefndur sem besti leikari í vísindaskáldskapsseríu fyrir þáttinn *We Need To Talk About Kevin* – Jensen Ackles.
* 2013: Tilnefnd sem besta leikkona í vísindaskáldskapsseríu fyrir þáttinn *The Girl With The Dungeons And Dragons Tattoo* – Felicia Day.
* 2012: Tilnefndur sem besta vísindaskáldskapsserían.
* 2012: Tilnefndur sem besta framlag Kanadískrar framleiðslu sem vísindaskáldskapsþáttur- eða kvikmynd.
* 2012: Tilnefndur sem besti leikari í vísindaskáldskapsseríu fyrir þáttinn *The French Mistake* – Misha Collins.
* 2012: Tilnefndur sem besti leikari í vísindaskáldskapsseríu fyrir þáttinn *Death´s Door* – Jim Beaver.
* 2012: Tilnefndur fyrir besta handritið fyrir vísindaskáldskapsþátt- eða kvikmynd fyrir þáttinn *The French Mistake* – Ben Edlund.
* 2012: Tilnefndur fyrir bestu tæknibrellur fyrir vísindaskáldskapsþátt- eða kvikmynd fyrir þáttinn *Meet the New Boss* – Ivan Hayden.
* 2011: Tilnefndur sem besta vísindaskáldskapsserían.
* 2010: Verðlaun sem besta vísindaskáldskapsserían.
* 2010: Tilnefndur sem besti leikari í vísindaskáldskapsseríu fyrir þáttinn *The End* – Jensen Ackles.
* 2010: Tilnefndur sem besti leikari í vísindaskáldskapsseríu fyrir þáttinn *The Rapture* – Misha Collins.
* 2010: Tilnefnd sem besta leikkona í vísindaskáldskapsseríu fyrir þáttinn *Abandon All Hope* – Alona Tal.
* 2009: Tilnefndur sem besta vísindaskáldskapsserían.
* 2009: Tilnefndur sem besta framlag Kanadískrar framleiðslu sem vísindaskáldskapsþáttur- eða kvikmynd.
* 2009: Tilnefndur sem besti leikari í vísindaskáldskapsseríu fyrir þáttinn *In the Beginning* – Jensen Ackles.
* 2009: Tilnefndur fyrir besta handritið fyrir vísindaskáldskapsþátt- eða kvikmynd fyrir þáttinn *In the Beginning* – Jeremy Carver.
* 2009: Tilnefndur fyrir bestu kvikmyndatöku fyrir vísindaskáldskapsþátt- eða kvikmynd fyrir þáttinn *Monster Movie* – Serge Ladoucer.
* 2008: Tilnefndur sem besta vísindaskáldskapsserían.
* 2008: Tilnefndur sem besta framlag Kanadískrar framleiðslu sem vísindaskáldskapsþáttur- eða kvikmynd.
* 2008: Tilnefndur sem besti leikari í vísindaskáldskapsseríu fyrir þáttinn *What Is and What Should Never Be* – Jensen Ackles.
* 2008: Tilnefndur sem besti leikari í vísindaskáldskapsseríu fyrir þáttinn *Born Under a Bad Sign* – Jared Padalecki.
* 2008: Verðlaun fyrir besta handritið fyrir vísindaskáldskapsþátt- eða kvikmynd fyrir þáttinn *What Is and What Should Never Be* – Raelle Tucker.
* 2007: Tilnefndur sem besta vísindaskáldskapsserían.
* 2007: Tilnefndur sem besta framlag Kanadískrar framleiðslu sem vísindaskáldskapsþáttur- eða kvikmynd.
* 2007: Tilnefndur sem besti leikari í vísindakskáldskapsseríu fyrir þáttinn *In My Time of Dying* – Jensen Ackles.
* 2007: Tilnefndur sem besti leikari í vísindaskáldskapsseríu fyrir þáttinn *Croatoan* – Jared Padalecki.
* 2007: Tilnefndur fyrir bestu kvikmyndatöku fyrir vísindaskáldskapsþátt- eða kvikmynd – Serge Ladoucer.
* 2007: Tilnefndur fyrir bestu tæknibrellur fyrir vísindaskáldskapsþátt- eða kvikmynd – EntityFX.
* 2007: Tilnefndur fyrir besta handritið fyrir vísindaskáldskapsþátt- eða kvikmynd fyrir þáttinn *In My Time of Dying* – Eric Kripke.

### Emmy verðlaunin
* 2008: Tilnefndur fyrir bestu hljóðklippingu í sjónvarpsþætti fyrir *Jus In Bello* - Michael E. Lawshe, Norval D. Crutcher III, Karyn Foster, Marc Meyer, Timothy A. Cleveland, Paul J. Diller, Al Gomez, Casey J. Cabtree, Michael Cabtree og Dino A. Moriana.
* 2006: Tilnefndur fyrir bestu tónlistina í sjónvarpsþætti fyrir *Pilot* - Christopher Lennertz.
* 2006: Tilnefndur fyrir bestu hljóðklippingu í sjónvarpsþætti fyrir *Pilot* - Michael E. Lawshe, Timothy A. Cleveland, Paul J. Diller, Marc Meyer, David Lynch, Jessica Goodwin, Karyn Foster, Chris McGeary, David Lee Fein og Jody Thomas. 

### EWwy verðlaunin
* 2010: Verðlaun sem besti leikari í dramaseríu – Jensen Ackles.
* 2008: Verðlaun sem besti leikari í dramaseríu – Jensen Ackles.

### Fangoria Chainsaw verðlaunin
* 2006: Tilnefndur sem *Killer* sjónvarp.

### GLAAD Media verðlaunin
* 2014: Tilnefndur fyrir stakan þátt án LGBT aðalpersónu fyrir *LARP and the Real Girl*.
* 2010: Tilnefndur fyrir stakan þátt án LGBT aðalpersónu fyrir *The Real Ghostfacers*.
* 2009: Tilnefndur fyrir stakan þátt án LGBT aðalpersónu fyrir *Ghostfacers*.

### IGN Summer Movie verðlaunin
* 2013: Tilnefndur sem besta hryllings sjónvarpsserían.
* 2011: Tilnefndur sem besta vísindaskáldskaps-og hryllings sjónvarspsserían.

### Joey verðlaunin, Vancouver
* 2015: Verðlaun sem besti leikari í flokki 8-13 ára í dramaseríu fyrir þáttinn *The Executioner´s Song* – Julien Hicks.

### LEO verðlaunin
* 2015: Tilnefnd sem besta leikkona í aukahlutverki í dramaseríu fyrir þáttinn *Hibbing 911* – Briana Buckmaster.
* 2014: Verðlaun fyrir bestu tæknibrellur í dramaseríu fyrir þáttinn *Sacrifice* – Mark Meloche, Grant Lindsay, Christopher Richardson, Trevor Chong og Kevin Genzel.
* 2013: Tilnefndur fyrir bestu búningahönnun í dramaseríu fyrir þáttinn *Of Grave Importance* – Patricia Hargreaves.
* 2012: Tilnefndur fyrir bestu tæknibrellur í dramaseríu fyrir þáttinn *Meet the New Boss* – Ivan Hayden og Grant Lindsay.
* 2011: Tilnefndur sem besti leikari í gestahlutverki í dramaseríur – Matt Frewer fyrir *Two Minutes to Midnight*.
* 2011: Verðlaun fyrir bestu tæknibrellur í dramaseríu fyrir þáttinn *Hammer of the Gods* – Ivan Hayden og Grant Lindsay.
* 2009: Tilnefnd sem besta leikkona í gestahlutverki í dramaseríu fyrir þáttinn *Family Remains* – Mandy Playdon.
* 2008: Tilnefnd sem besta leikkona í gestahlutverki í dramaseríu fyrir *All Hell Breaks Loose-Part 1* – Jessica Harmon.

### Motion Picture Sound Editors verðlaunin
* 2011: Tilnefndur fyrir bestu hljóðkippingu í sjónvarpi: Stuttu formi – hljóðbrellur og *Foley* fyrir þáttinn *Point of No Return* – Monette Melvin, Rick Owens, Michael E. Lawshe, Marc Meyer, Trevor Sperry, Paul J. Diller, Norval D. Crutcher III og Timothy A. Cleveland.
* 2008: Tilnefndur fyrir bestu hljóðklippingu í sjónvarpi:  Stuttu formi – hljóðbrellur og *Foley* fyrir þáttinn *All Hell Breaks Loose, Part 2* – Michael E. Lawshe, Marc Meyer, Paul J. Diller, Norval D. Crutcher III, Stuart Calderon, Timothy A. Cleveland, David Lynch, Casey J. Crabtree og Michael Crabtree.
* 2007: Tilnefndur fyrir bestu hljóðklippingu í sjónvarpi: Stuttu formi – hljóðbrellur og *Foley* fyrir þáttinn *Salvation* – Michael E. Lawshe, Marc Meyer, Jackie Crabtree, Casey J. Crabtree, Michael Crabtree, Monette Beck og Jason Oliver.
* 2006: Tilnefndur fyrir bestu hljóðklippingu í sjónvarpi:  Stuttu formi – hljóðbrellur og *Foley* fyrir þáttinn *Pilot* – Michael E. Lawshe, Timothy A. Cleveland, Adam Johnston, Marc Meyer, Paul J. Diller, David Lynch, Brian Risner, Stuart Calderon, Casey J. Crabtree og Michael Crabtree.
 
### People´s Choice verðlaunin
* 2016: Verðlaun sem besti leikari í Sci-Fi/Fantasy sjónvarpsseríu – Jensen Ackles.
* 2016: Tilnefndur sem besti leikari í Sci-Fi/Fantasy sjónvarpsseríu – Misha Collins.
* 2016: Tilnefndur sem besti Sci-Fi/Fantasy sjónvarspsþáttur.
* 2015: Verðlaun sem besti leikari í Sci-Fi/Fantasy sjónvarpsseríu – Misha Collins.
* 2015: Tilnefndur sem besti leikari í Sci-Fi/Fantasy sjónvarpsseríu – Jensen Ackles.
* 2015: Tilnefndur sem besti leikari í Sci-Fi/Fantasy sjónvarpsseríu – Jared Padalecki.
* 2015: Tilnefndur sem uppáhalds TV-Duo – Jared Padalecki og Jensen Ackles.
* 2015: Tilnefndur sem besti Sci-Fi/Fantasy sjónvarpsþáttur.
* 2014: Tilnefndur sem besti leikari  í Sci-Fi/Fantasy sjónvarpseríu – Jared Padalecki.
* 2014: Tilnefndur sem besti leikari í Sci-Fi/Fantasy sjónvarpseríu – Jensen Ackles. 
*2014: Verðlaun fyrir bestu sjónvarps vináttuna (TV Bromance) – Jared Padalecki, Jensen Ackles og Misha Collins.
* 2014: Tilnefndur sem besti Sci-Fi/Fantasy sjónvarpsþátturinn.
* 2013: Verðlaun fyrir bestu Sjónvarpsaðdáendur (TV Fan following).
* 2013: Verðlaun sem besti Sci-Fi/Fantasy sjónvarpsþátturinn.
* 2013: Tilnefndur sem uppáhalds dramaleikari í sjónvarpi – Jensen Ackles.
* 2013: Tilnefndur sem uppáhalds dramaleikari í sjónvarpi – Jared Padalecki.
* 2012: Verðlaun sem besti Sci-Fi/Fantasy sjónvarpsþátturinn.
* 2012: Verðlaun sem besti dramaþátturinn.
* 2011: Tilnefndur sem besti Sci-Fi/Fantasy sjónvarpsþátturinn.
* 2010: Verðlaun sem besti Sci-Fi/Fantasy sjónvarpsþátturinn.
* 2009: Tilnefndur sem besti Sci-Fi/Fantasy sjónvarpsþátturinn.

### Rondo Hatton Classic Horror verðlaunin
* 2015/2016: Tilnefndur fyrir bestu sjónvarpskynningu fyrir þáttinn *About a Boy*.
* 2014/2015: Tilnefndur fyrir bestu sjónvarpskynningu fyrir þáttinn *Fan Fiction*.
* 2013/2014: Tilnefndur fyrir bestu sjónvarpskynningu fyrir þáttinn *Slumber Party*.
* 2012: Tilnefndur fyrir bestu sjónvarpskynningu fyrir þáttinn *Party On, Garth*.
* 2011: Tilnefndur fyrir bestu sjónvarpskynningu fyrir þáttinn *My Heart Will GO On*.
* 2010: Tilnefndur fyrir bestu sjónvarpskynningu fyrir þáttinn *Live Free or Twihard*.
* 2009: Tilnefndur fyrir bestu sjónvarpskynningu fyrir þáttinn *The End*.
* 2008: Tilnefndur fyrir bestu sjónvarpskynningu fyrir þáttinn *In the Beginning*.

### Satellite verðlaunin
* 2013: Tilnefndur sem besta sjónvarpssería- eða mínisería (Genre).
* 2012: Tilnefndur sem besta sjónvarpssería- eða mínisería (Genre).

### SFX verðlaunin, Bretland
* 2013: Verðlaun sem fallegasti maðurinn (Sexiest Man) – Jensen Ackles.
* 2013: Tilnefndur sem fallegasti maðurinn (Sexiest Man) – Jared Padalecki.
* 2013: Tilnefndur sem fallegasti maðurinn (Sexiest Man) – Misha Collins.
* 2013: Tilnefndur sem besti Vondi kallinn (Villain) – Mark Sheppard.
* 2013: Verðlaun sem  besti sjónvarpsþátturinn.
* 2013: Verðlaun fyrir besta sjónvarpsþáttinn fyrir *Hunteri Heroici*.
* 2013: TIlnefndur sem besti leikari – Misha Collins. 
* 2013: Tilnefndur sem besti leikari – Jensen Ackles.
* 2013: Tilnefndur sem besti leikari – Jared Padalecki.
* 2011: Tilnefndur fyrir besta sjónvarpsþáttinn fyrir *Swan Song*.
* 2011: Tilnefndur sem besti sjónvarpsþátturinn.
* 2010: Verðlaun sem besti sjónvarpsþátturinn.
* 2010: Tilnefndur fyrir besta sjónvarpsþáttinn fyrir *Criss Angel Is A Douchebag*.
* 2008: Tilnefndur sem besti leikari - Jared Padalecki.
* 2008: Tilnefndur sem besti sjónvarpsþátturinn.
* 2007: Tilnefndur sem besti leikari - Jensen Ackles.

### Teen Choice verðlaunin
* 2015: Verðlaun sem besti leikari í Fantasy/Sci-Fi seríu – Jared Padalecki.
* 2015: Verðlaun fyrir besta sjónvarps samband (TV Chemistry) – Jensen Ackles og Misha Collins.
* 2013: Tilnefndur sem besti Fantasy/Sci-Fi serían.
* 2013: Tilnefndur sem besti leikari í Fantasy/Sci-Fi seríu – Jensen Ackles.
* 2013: Tilnefndur sem besti leikari í Fantasy/Sci-Fi seríu – Jared Padalecki.
* 2012: Tilnefndur sem besta Fantasy/Sci-Fi serían.
* 2012: Tilnefndur sem besti leikari í Fantasy/Sci-Fi seríu - Jensen Ackles.
* 2012: Tilnefndur sem besti leikari í Fantasy/Sci-Fi seríu - Jared Padalecki.
* 2011: Tilnefndur sem besti leikari í Fantasy/Sci-Fi seríu - Jared Padalecki.
* 2011: Tilnefndur sem besta Fantasty/Sci-Fi serían.
* 2010: Tilnefndur sem besta Fantasy/Sci-Fi serían.
* 2007: Tilnefndur sem besti leikari í dramaseríu - Jared Padalecki.
* 2006: Tilnefndur sem besti nýji sjónvarpsþátturinn.
* 2006: Tilnefndur sem nýjasta stjarnan - Jensen Ackles. 

### TV Guide verðlaunin
* 2014: Tilnefndur sem uppáhalds Duo – Jared Padalecki og Jensen Ackles.
* 2014: Tilnefndur sem besta Hrollvekju- sjónvarpsserían.
* 2014: Tilnefndur sem uppáhalds Vondi kallinn (Villain) – Mark Sheppard.
* 2012: Verðlaun sem besta Hrollvekju - sjónvarpsserían.
* 2011: Verðlaun sem besti leikari - Jensen Ackles.
* 2011: Verðlaun sem besta Sci-Fi sjónvarpsserían.
* 2011: Verðlaun sem uppáhalds Vera (Nonhuman) – Misha Collins.
* 2010: Verðlaun fyrir bestu forsíðuna.

### UBCP/ACTRA verðlaunin, Vancouver
* 2015: Tilnefndur sem besti nýliðinn – Zachary Gulka.

### Young artist verðlaunin
* 2011: Tilnefndur sem besti ungi gestaleikari 11-13 ára – Adom Osei.
* 2010: Verðlaun sem besti ungi leikari undir 13 ára - Colin Ford.
* 2010: Tilnefndur sem besti gestaleikari yngri en 13 ára - Cainan Wiebe.
* 2010: Tilnefnd sem besta unga gestaleikkonan - Dalila Bela.
* 2009: Verðlaun sem besta unga gestaleikonan – Nicole Leduc.
* 2008: Tilnefndur sem besti ungi gestaleikari fyrir þáttinn *The Kids are Alrigt* – Nicholas Elia.
* 2008: Tilnefnd sem besta unga gestaleikkonan fyrir þáttinn *Playthings* – Conchita Campbell.
* 2007: Tilnefndur sem besti ungi gestaleikari í drama seríu - Colby Paul.

## Tilvísanir


## Heimildir
* 
* Heimasíða Supernatural á CW sjónvarpstöðinni 
* Supernatural á IMDB síðunni

## Tenglar

* 
* Heimasíða Supernatural á CW sjónvarpstöðinni 
* Supernatural Wikisíðan